stanford-oval/wikipedia huggingface dataset:
פטריק מולר
קריירת משחק > נבחרת שווייץ

מולר ערך הופעת בכורה במדי נבחרת שווייץ ב-22 באפריל 1998, תחת המאמן ז'ילבר גרס, בהפסד 1-0 לצפון אירלנד במשחק ידידות. מולר החליף את סטפן שפויזאט כחצי שעה לתום ההתמודדות. בהופעתו השנייה, כחודש וחצי לאחר מכן במשחק ידידות מול יוגוסלביה, עלה מולר כמחליף בדקה ה-77, ושש דקות אחר כך כבש את שער השוויון שקבע את תוצאת המשחק, 1-1.
מולר היה לשחקן הרכב בנבחרת השווייצרית, ועם שבע הופעות מתוך שמונת משחקיה של שווייץ במסגרת מוקדמות יורו 2004, סייע מולר לנבחרתו להעפיל מראש הבית לטורניר הגמר, שהיה הטורניר המשמעותי הראשון של הנבחרת לאחר שמונה שנים. מולר זומן לסגל לטורניר על ידי המאמן קובי קון, פתח בהרכב ושיחק לאורך כל שלושת משחקיה של נבחרתו בטורניר. שווייץ פתחה עם שוויון 0-0 מול קרואטיה, לאחר מכן הובסה 3-0 על ידי אנגליה ובמשחק האחרון של שווייץ בטורניר מול צרפת, הפסידה שווייץ 3-1 והודחה מהטורניר.
על אף ההדחה המוקדמת, שווייץ המשיכה לשפר את מעמדה באירופה. היא צלחה גם את מוקדמות מונדיאל 2006, כאשר מולר רשם תשע הופעות מתוך 12 משחקיה של שווייץ בטורניר, ובין היתר פתח ושיחק לאורך שני משחקי הפלייאוף מול טורקיה. בהמשך, זומן מולר לסגל של קון לקראת מונדיאל 2006 בגרמניה. במשחק הראשון בשלב הבתים פתח מולר בהרכב שווייץ בשוויון 0-0 עם צרפת, והוחלף כרבע שעה לסיום. בהמשך שיחק 90 דקות בניצחון 2-0 על טוגו ובניצחון 2-0 על דרום קוריאה, שבסיומם עלתה שווייץ לשמינית הגמר מהמקום הראשון בבית. בשמינית הגמר הפסידה שווייץ לאוקראינה לאחר שהחמיצה את כל שלוש הבעיטות בדו-קרב בעיטות עונשין. מולר פתח ושיחק 120 דקות, אך לא בעט פנדל בדו-קרב.
ב-2 בספטמבר 2006, חודשים ספורים לאחר הטורניר, ענד מולר בפעם היחידה בקריירה את סרט הקפטן של הנבחרת, בניצחון 1-0 על ונצואלה בטורניר ידידות. מולר החליף בתפקיד את יוהאן פוגל, הקפטן הקבוע וחברו מולר מקבוצת הנוער של מרן.
על אף שחווה סדרת פציעות שמנעו ממנו לשחק באופן סדיר, ולא רשם הופעה בינלאומית במשך כשנה, זומן מולר על ידי קון לסגל השווייצרי לטורניר יורו 2008, אותו אירחה שווייץ יחד עם אוסטריה. מולר ציין את חזרתו לנבחרת בצמד משחקי ידידות מוצלחים טרם הטורניר, בהם פתח בהרכב. בטורניר עצמו פתח מולר ושיחק לאורך כל שלושת משחקיה של שווייץ, שעל אף היותה המארחת, סיימה את שלב הבתים במקום האחרון. ההפסדים 1-0 לצ'כיה ו-2-1 לטורקיה חרצו את גורל הנבחרת, שסיימה את הטורניר בניצחון 2-0 על פורטוגל.
בתום טורניר היורו פרש מולר לאחר כעשור של כדורגל בינלאומי, עם 81 הופעות ושלושה שערים במדי שווייץ.
תארים

אליפות צרפת (6): 2001/2002, 2002/2003, 2003/2004, 2005/2006, 2006/2007, 2007/2008
הגביע הצרפתי: 2007/2008
גביע הליגה הצרפתית: 2000/2001
גביע האלופות הצרפתי (4): 2002, 2003, 2004, 2007
אליפות שווייץ: 2004/2005
סטטיסטיקות > מועדונים

| עונה | קבוצה | ליגה | בליגה> הופעות | בליגה> שערים |
| --- | --- | --- | --- | --- |
| 1995/1996 | סרבט ז'נבה | שווייץליגת העל השווייצרית | 28 | 0 |
| 1996/1997 | סרבט ז'נבה | שווייץליגת העל השווייצרית | 31 | 0 |
| 1997/1998 | סרבט ז'נבה | שווייץליגת העל השווייצרית | 35 | 1 |
| 1998/1999 | סרבט ז'נבה | שווייץליגת העל השווייצרית | 22 | 3 |
| 1998/1999 | גראסהופרס ציריך | שווייץליגת העל השווייצרית | 12 | 0 |
| 1999/2000 | גראסהופרס ציריך | שווייץליגת העל השווייצרית | 24 | 1 |
| 2000/2001 | אולימפיק ליון | צרפתליג 1 | 30 | 1 |
| 2001/2002 | אולימפיק ליון | צרפתליג 1 | 30 | 0 |
| 2002/2003 | אולימפיק ליון | צרפתליג 1 | 35 | 0 |
| 2003/2004 | אולימפיק ליון | צרפתליג 1 | 36 | 1 |
| 2004/2005 | מיורקה | ספרדלה ליגה | 6 | 0 |
| 2004/2005 | פ.צ. בזל | שווייץליגת העל השווייצרית | 15 | 0 |
| 2005/2006 | פ.צ. בזל | שווייץליגת העל השווייצרית | 13 | 0 |
| 2005/2006 | אולימפיק ליון | צרפתליג 1 | 12 | 1 |
| 2006/2007 | אולימפיק ליון | צרפתליג 1 | 10 | 1 |
| 2007/2008 | אולימפיק ליון | צרפתליג 1 | 1 | 0 |
| 2008/2009 | מונקו | צרפתליג 1 | 7 | 0 |
| סך הכול בקריירה | סך הכול בקריירה | סך הכול בקריירה | 347 | 8 |
סטטיסטיקות > נבחרת לאומית

| נבחרת שווייץ> שנה | נבחרת שווייץ> הופעות | נבחרת שווייץ> שערים |
| --- | --- | --- |
| 1998 | 5 | 1 |
| 1999 | 8 | 0 |
| 2000 | 5 | 0 |
| 2001 | 8 | 0 |
| 2002 | 7 | 1 |
| 2003 | 7 | 0 |
| 2004 | 11 | 0 |
| 2005 | 11 | 1 |
| 2006 | 11 | 0 |
| 2007 | 3 | 0 |
| 2008 | 5 | 0 |
| סה"כ | 81 | 3 |
פולקסווגן קאדי

| --- | --- |

Volkswagen Caddy דגם "TDI"
 מאפיינים כלליים
 נקרא גם:  "Volkswagen Rabbit Pickup"  "SEAT Inca"  "Volkswagen Van"
 יצרן:  פולקסווגן רכבים מסחריים (Volkswagen Commercial Vehicles) (אנ')
 שנות ייצור:  1980 ועד היום
 הרכבה:  ארצות הברית ארצות הברית (סדרה ראשונה)  יוגוסלביה יוגוסלביה (סדרה ראשונה)  דרום אפריקה דרום אפריקה (סדרה ראשונה)  ספרד ספרד (סדרה שנייה)  צ'כיה (סדרה שנייה)  צ'כיה (סדרה שלישית)  פוזנן (פולין פולין) (סדרה שלישית)  קלוגה (רוסיה רוסיה) (סדרה שלישית)  "Relizane" (אנ')   (אלג'יריה) (סדרה שלישית)
 מודל קודם:  פולקסווגן סוג 147
 חברת אם:  פולקסווגן
 מרכב:  Front-engine, front-wheel-drive layout
 פלטפורמה:  Volkswagen Group A platform (דור ראשון) Volkswagen Polo Mk3 (סדרת "9K")
 אורך:  4,200 מ"מ (דור שני)
 משקל:  מטען - 550 ק"ג (דור שני)
 מפרט טכני
 מנוע:  4 צילינדרים, 1,500 סמ"ק (דור ראשון)  4 צילינדרים, 1,600 סמ"ק (דור ראשון)  4 צילינדרים, 1,700 סמ"ק (דור ראשון)  4 צילינדרים, 1,800 סמ"ק (דור ראשון)  4 צילינדרים, 1,500 סמ"ק המפיק 35 כ"ס מנוע דיזל, יוצר משנת 1980 (דור ראשון)  4 צילינדרים, 1,600 סמ"ק מנוע דיזל (דור ראשון)  4 צילינדרים, 1,390 סמ"ק, המפיק 59 כ"ס (דור שני)  4 צילינדרים, 1,390 סמ"ק, המפיק, 74 כ"ס (דור שני)  4 צילינדרים, 1,598 סמ"ק, המפיק 74 כ"ס (דור שני)  4 צילינדרים, 1,716 סמ"ק, המפיק 56 כ"ס מנוע דיזל (דור שני)  4 צילינדרים, 1,896 סמ"ק, המפיק 63 כ"ס מנוע דיזל (דור שני)  4 צילינדרים, 1,896 סמ"ק, המפיק 89 כ"ס (טורבו דיזל) (דור שני)  4 צילינדרים, 1,200 סמ"ק המפיק 85 כ"ס (דור שלישי)  4 צילינדרים, 1,400 סמ"ק המפיק 75 כ"ס (דור שלישי)  4 צילינדרים, 1,400 סמ"ק המפיק 80 כ"ס (דור שלישי)  4 צילינדרים, 1,600 סמ"ק המפיק 75 כ"ס (דור שלישי)  4 צילינדרים, 2,000 סמ"ק המפיק 109 כ"ס (דור שלישי)  4 צילינדרים, 1,200 סמ"ק המפיק 104 כ"ס (טורבו דיזל) (דור שלישי)  4 צילינדרים, 1,600 סמ"ק המפיק 74 כ"ס (טורבו דיזל) (דור שלישי)  4 צילינדרים, 1,600 סמ"ק המפיק 101 כ"ס (טורבו דיזל) (דור שלישי)  4 צילינדרים, 1,900 סמ"ק המפיק 74 כ"ס (טורבו דיזל) (דור שלישי)  4 צילינדרים, 1,900 סמ"ק המפיק 104 כ"ס (טורבו דיזל) (דור שלישי)  4 צילינדרים, 2,000 סמ"ק המפיק 110 כ"ס (טורבו דיזל) (דור שלישי)  4 צילינדרים, 2,000 סמ"ק המפיק 140 כ"ס (טורבו דיזל) (דור שלישי)  4 צילינדרים, 2,000 סמ"ק המפיק 170 כ"ס (טורבו דיזל) (דור שלישי) (דגם "Caddy Maxi")    4 צילינדרים,  1,000 סמ"ק (TSI)  (דור רביעי)  4 צילינדרים,  1,197 סמ"ק, המפיק 62 כ"ס (TSI) המפיק 62 כ"ס (דור רביעי)  4 צילינדרים,  1,395 סמ"ק, המפיק 92 כ"ס (TSI) (דור רביעי)
 הילוכים:  תמסורת ידנית - 6 מהירויות (מנוע 1,000 סמ"ק TSI  (דור רביעי)  תמסורת אוטומטית - 6 מהירויות (מנוע דיזל, דור רביעי)  תמסורת אוטומטית - 7 מהירויות  (גרסת DSG) (מנוע 1,400 סמ"ק TSI, דור רביעי)
 צריכת דלק:  5.3 ליטר ל-100 ק"מ (משולב) (מנוע 1,000 סמ"ק TSI  (דור רביעי)  5.8 ליטר ל-100 ק"מ (משולב) (מנוע 1,400 סמ"ק TSI, דור רביעי)
פולקסווגן קאדי (בגרמנית: Volkswagen Caddy) היא מכונית מסחרית מתוצרת  חטיבת כלי הרכב המסחריים של פולקסווגן "Volkswagen Commercial Vehicles" (אנ'), חברת בת של יצרן הרכב הגרמני "פולקסווגן" אשר מיוצרת משנת 1979 ועד היום.
בין השנים 1995–2003 יוצר הדגם בספרד והיה קרוי "SEAT Inca" (אנ').
סדרות > סדרה ראשונה (יוצרה בין השנים 1979–1996)

ייצור: ארצות הברית
ייצור: יוגוסלביה
ייצור: דרום אפריקה
סדרות > סדרה שנייה (יוצרה בין השנים 1995–2004)

ייצור: ספרד
ייצור: "Kvasiny" (אנ') (צ'כיה)
נפח מטען - 2.9 מ"ק
מטען - 550 ק"ג
הגה כוח
ABS עם נעילה דיפרנציאלית אלקטרונית (EDL)
מיזוג אוויר
מכשירים עם תאורה מתכווננת
מחמם חלון אחורי
עמוד היגוי בטיחות עם גלגל הגה מתקפל
שלוש חגורות בטיחות
כרית אוויר לנהג (כרית אוויר לנוסע - אופציונלי)
סדרות > סדרה שלישית (יוצרה בין השנים 2003–2015)

ייצור: צ'כיה
ייצור: פוזנן (פולין)
ייצור: קלוגה (רוסיה)
ייצור: "Relizane" (אנ') (אלג'יריה)
סדרות > סדרה רביעית (מיוצרת משנת 2016 ועד היום)

דגמים:
"Caddy Runner - Short Wheelbase"
"Caddy - Short Wheelbase"
"Caddy Maxi - Long Wheelbase"
"Caddy Crewvan - Long Wheelbase"
מטען: 1,050-1,500 ק"ג
מנוע: 1,000 סמ"ק, 1,200 סמ"ק, 1,400 סמ"ק
תצורות

3 דלתות - מסחרית (Volkswagen Caddy Typ 2K, Volkswagen Caddy Typ 9K)
3 דלתות - מסחרית עם חלונות צד (Volkswagen Caddy Typ 2K, Volkswagen Caddy Typ 9K)
2 דלתות - טנדר (Volkswagen Caddy Typ 14, Volkswagen Caddy Typ 9U)
5 דלתות, 2 דלתות אחוריות - דלתות הזזה (מיוצר משנת 2016)
בישראל

,
היבואן הרשמי של החברה בישראל הוא "צ'מפיון מוטורס".
כל מנועי "פולקסווגן קאדי"  מוצעים בטכנולוגיית "BlueMotion" (אנ'). מעבר לשילוב בין מנוע טורבו חסכוני ותיבת DSG, מציעה טכנולוגיית ה- "BlueMotion" שורה של מערכות שנועדו לשפר את תצרוכת הדלק ולצמצם פליטת מזהמים כדוגמת: ניצול אנרגיה בעת בלימה, אווירודינמיקה מתקדמת, יחסי העברה אופטימליים, צמיגים בעלי התנגדות גלגול נמוכה וכמובן מערכת "Start&Stop" שמוצעת כסטנדרט בכל כלי הרכב.
מבחינת עיצוב חיצוני, הרכב כולל חזית זוויתית מאורכת, עם יחידות תאורה שנמתחות לאחור ומשתלבות היטב עם הסבכה בעלת הקווים האופקיים, שכוללת באמצעה את סמל פולקסווגן.
לקאדי יש 5 דלתות כשכולן מתוכננות כך שיעניקו פתחי כניסה ויציאה רחבים לצורך טעינה והעמסה. הדלתות הקדמיות גדולות ונפתחות כמעט ל-90 מעלות מלאות  כשבמידת הצורך הרכב כולל גם מסילות אורכיות על הגג להעמסה נוספת. מאחור יש שתי דלתות כנף/הרמה יעילות משני הצדדים והם מגלות שלושה מושבים נפרדים ומרווחים מאחור.
מבחינת בטיחות, ה-"פולקסווגן קאדי" החדש מבוסס על פלטפורמת ה- "MQB" המודולרית החדשה של קונצרן פולקסווגן. הפלטפורמה החדשנית מספקת מספר יתרונות משמעותיים על פני פלטפורמות עבר, עם מרכב קשיח וקל יותר המאפשר להשיג חסכון גדול יותר בצריכת דלק, ובמקביל נוח יותר להטמעת מערכות בטיחות חדישות. ה- "פולקסווגן קאדי" החדש מציע כאופציה טכנולוגיות בטיחות מתקדמות : ממערכת ה- "Active Lane Assist" העוזרת בשמירה על נתיב הנסיעה ומספקת אזהרה באמצעות ויברציה של ההגה במקרה של סטייה מהנתיב (אופציה). דרך מערכת ה- "side assist" המתריעה בפני הנהג על רכבים הנמצאים מאחור, או באזורים "מתים" לראיה (אופציה) ועד מערכת בקרת שיוט אדפטיבית הכוללת סייען לנהיגה איטית או בפקק תנועה.
תמונות

"פולקסווגן קאדי"  מדגם "Caddy 14D"
"פולקסווגן קאדי"
"פולקסווגן קאדי", שנת 2009
"פולקסווגן קאדי", שנת 2007
"פולקסווגן קאדי"  מדגם "Caddy 9U"
"פולקסווגן קאדי", שנת 2015 - מבט לתא הנהג ולוח מחוונים
"פולקסווגן קאדי", דור שני
"פולקסווגן קאדי"  בשרות מכבי אש
"פולקסווגן קאדי" (משמאל)  בשרות מכבי אש
"פולקסווגן קאדי" כאמבולנס
"פולקסווגן קאדי" כאמבולנס
"פולקסווגן קאדי" כאמבולנס
"פולקסווגן קאדי"  כאמבולנס
"פולקסווגן קאדי" כניידת משטרה
"פולקסווגן קאדי" כניידת משטרה
"פולקסווגן קאדי" כניידת משטרה
"פולקסווגן קאדי" כניידת משטרה
ראו גם

פולקסווגן
פולקסווגן סוג 147
לקריאה נוספת

"פולקסווגן קאדי" - תמונות
הערות שוליים

↑  "פולקסווגן קאדי" vwn-presse.de/tbwebdb/vwn-presse/index
↑  "פולקסווגן קאדי" vw.co.za/en/models/caddy-crew-bus
↑  "פולקסווגן קאדי" volkswagen-poznan.pl/en/caddy
↑  "פולקסווגן קאדי" סדרה רביעית www.volkswagen.co.nz/new-cars/caddy-delivery-van
↑  "פולקסווגן קאדי מקסי" apicz.com/en/products/wheelchair-accessible-vehicles/volkswagen-caddy-maxi
↑  מיוצר משנת 1996 ועד היום
↑  "פולקסווגן קאדי" החדשה - תמונות gocar.be/en/photos/new-car/The-new-VW-Caddy
↑  "פולקסווגן קאדי" בישראל pricelist.yad2.co.il/Article.php?ArticleID
↑  "פולקסווגן קאדי" auto1.co.il/carmodel
↑  "פולקסווגן קאדי בישראל" vwcv.co.il/models/the-new-caddy
| --- | --- |
בקרת זהויות :  BNE: XX542356
קאנו (כפר)

| --- | --- |
סמל קאנוסמל קאנו

 מדינה:  הונגריה הונגריה
 חבל:  צפון הונגריה
 מחוז:  בורשוד-אבאוי-זמפלן בורשוד-אבאוי-זמפלן
 נפה:  נפת פוטנוק
 שטח:  13.77 קמ"ר
 אוכלוסייה:  ‏
  ‑ בכפר:  139 (1 בינואר 2024)
 קואורדינטות:  48°25′39″N 20°35′59″E﻿ / ﻿48.427430555556°N 20.599669444444°E﻿ / 48.427430555556; 20.599669444444 
 אזור זמן:  UTC +1
 https://kano.asp.lgov.hu/
  מפת מיקום  מפה מפורטת   (למפת הונגריה מוגדלת) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.קאנו(למפת הונגריה רגילה) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.קאנו  he tabBackground:;tabBorder:#aaa;defaultTab:0;
 
קאנוֹ (בהונגרית: Kánó) הוא כפר במחוז בורשוד-אבאוי-זמפלן שבצפון מזרח הונגריה. כמו יישובים רבים באירופה, גם אוכלוסיית קאנו קטנה משמעותית בשנים האחרונות, מ-246 תושבים בשנת 1990 עד 150 תושבים בשנת 2019 (ירידה של כ-39%). 98% מאוכלוסיית הכפר היא הונגרית, ו 2% ממנה היא צוענית.
היסטוריה

היישוב הוזכר לראשונה בשנת 1272 תחת השם קאלנאו, שככל הנראה מגיעה מהמילה הסלאבית העתיקה "קאלינה". היישוב נבנה באזור טורנלה, אשר נמצאת בשטח סלובקיה המודרנית, בנפת גומור וקישונט של הממלכה ההונגרית. בתקופת השלטון העות'מאני היישוב לא היה מאוכלס, והיה ידוע בשם פוסזטקאלנו. הוא אוכלס מחדש בתקופת מרידת ראקוצי.
יהודי קאנו

בקאנו חיו מעט יהודים במהלך השנים.
| שנה | מספר היהודים בכפר | כלל האוכלוסייה |
| --- | --- | --- |
| 1880 | 6 | 270 |
| 1910 | 5 | 318 |
| 1920 | 1 | 329 |
| 1930 | 5 | 295 |
| 1941 | 2 | 326 |
אתרים

בכפר כנסייה קלוויניסטית מתקופת הבארוק המאוחרת, אשר נבנתה בשנת 1804. המגדל שלה נבנה בשנת 1886. בבית הקברות של הכפר עדיין קיימות כחמישים מצבות הונגריות מסורתיות. המצבות עשויות עץ, ועליהן קישוטים וצורה מסורתיים. המצבות הישנות ביותר גולפו בשלהי המאה התשע עשרה, ברם, כמותן יורדת משנה לשנה בשל ריקבון.
אנדרטה לשתי מלחמות העולם
מרכז הכנסים המודרני
קיץ מסוכן

"קיץ מסוכן" הוא אלבומו השלישי של הזמר הישראלי בני אל. את האלבום הוציאה בשנת 1982 לאור חברת התקליטים הד ארצי על גבי תקליט עם המספר הקטלוגי  BAN-14910. שירי האלבום עובדו והופקו מוזיקלית על ידי ננסי ברנדס, וניגנו בו גם מיכה מיכאלי (בס), איקי לוי ומאיר ישראל (תופים) וגרי אקשטיין ושמוליק בודגוב (גיטרה). הקלטות השירים בוצעו באולפני סיגמא ובאופני קולינור בתל אביב-יפו.
חלק משירי האלבום התאפיינו בעיבודים רוקיסטיים ובגיטרות כסחניות.
כאקט מסחרי וכשינוי תדמיתי קוצר שמו של אלבז באלבום ל-אל.
רשימת רצועות

| קיץ מסוכן> מס' | קיץ מסוכן> שם | קיץ מסוכן> משך | קיץ מסוכן>  | קיץ מסוכן>  | קיץ מסוכן>  | קיץ מסוכן>  | קיץ מסוכן>  | קיץ מסוכן>  | קיץ מסוכן>  |
| --- | --- | --- | --- | --- | --- | --- | --- | --- | --- |
| 1. | קיץ מסוכן  | 4:08 |  |  |  |  |  |  |  |
| 2. | אני ממתין לך  | 3:36 |  |  |  |  |  |  |  |
| 3. | פזמון חוזר  | 3:00 |  |  |  |  |  |  |  |
| 4. | תני לי עוד דקה  | 4:03 |  |  |  |  |  |  |  |
| 5. | בחור יפה  | 5:25 |  |  |  |  |  |  |  |
| 6. | תני לי קצת חום  | 3:20 |  |  |  |  |  |  |  |
| 7. | למה את לא מחייכת  | 4:13 |  |  |  |  |  |  |  |
| 8. | איך נעלמת לי  | 3:47 |  |  |  |  |  |  |  |
| 9. | טרמפיאדה  | 4:19 |  |  |  |  |  |  |  |
| 10. | ישראל  | 3:10 |  |  |  |  |  |  |  |
הערות שוליים

↑  בני אל=Benny El – קיץ מסוכן = Dangerous Summer, דיסקוגס
| בני אל |
| --- | --- |
אלבומי אולפן: קיץ מסוכן • משהו מהסרטים • ממא-מיה • קריסטל – באווירה ים תיכונית • בחפלה משגעת • אל תלכי רחוק • שירים לאוהבים • מתי תביני
אלבומי אוסף: בני אל בלהיטי זהב 97
אלבומי גרסאות כיסוי: בני אל בלהיטים הגדולים 95
| --- | --- |
בקרת זהויות :  MusicBrainz release group: 20ef087a-7b83-4906-bf0d-7d06f40a8cd1
קרלוס חימנס

| --- | --- |

 לידה:  10 בפברואר 1976 (בן 48) מדריד שבספרד
 עמדה:  סמול פורוורד
 גובה:  205 סנטימטרים
 מספר:  20 
 קבוצות כשחקן
 1994-2006  2006-2011   2011-2012:  אסטודיאנטס  אוניקאחה מאלגה אסטודיאנטס
 
קרלוס חימנס סאנצ'ס (בספרדית: Carlos Jiménez Sánchez; נולד ב-10 בפברואר 1976 במדריד, ספרד) הוא כדורסלן עבר ספרדי ששיחק בעמדת הסמול פורוורד.
קריירה

חימנס שיחק באסטודיאנטס במשך רוב הקריירה, 12 עונות בהן המועדון עלה לצמרת הכדורסל הספרדי והאירופי. במהלך שנותיו הוביל את קבוצתו לזכייה בגביע הספרדי (1999/00), להופעה בסדרת הגמר של הליגה הספרדית (2003/04), הישגים שנחשבים לבין הטובים ביותר של המועדון עד היום. באירופה המועדון הופיע פעמיים בחצי גמר היול"ב קאפ (2002/03, 2003/04) ופעם אחת בגמר גביע קוראץ' (1998/99). כושר מנהיגותו ואופיו הפכו אותו לסמל ולמנהיג במועדון ממדריד וכן לאחר מכן לקפטן נבחרת ספרד.
בקיץ 2006, לאחר תקופתו הממושכת במדריד, עזב את אסטודיאנטס ועבר לאוניקאחה מאלגה, בה שיחק משך 5 עונות רצופות. בקיץ 2011 שב לאסטודיאנטס כשהוא חותם על חוזה לעונה אחת בשורותיה.
חימנס השתייך לסגל הנבחרת הלאומית של ספרד משנת 1999. במשך שנותיו בנבחרת זכה עם נבחרתו פעם במדליית הארד באליפות אירופה של 2001, שלוש פעמים במדליית הכסף באליפויות אירופה של 1999, של 2003 ושל 2007 ובמדליית הזהב באליפות העולם 2006.
קבוצת השמונה (אוניברסיטאות באוסטרליה)
רשימת האוניברסיטאות

חברי קבוצת השמונה ושמות המדינות והטריטוריות:
אוניברסיטת סידני ניו סאות' ויילס ניו סאות' ויילס
אוניברסיטת מלבורן ויקטוריה (אוסטרליה) ויקטוריה
אוניברסיטת אדלייד אוסטרליה הדרומית אוסטרליה הדרומית
אוניברסיטת קווינסלנד קווינסלנד קווינסלנד
האוניברסיטה הלאומית של אוסטרליה טריטוריית הבירה האוסטרלית טריטוריית הבירה האוסטרלית
אוניברסיטת מונש אוסטרליה המערבית אוסטרליה המערבית
אוניברסיטת ניו סאות' ויילס ניו סאות' ויילס ניו סאות' ויילס
אוניברסיטת אוסטרליה המערבית אוסטרליה המערבית אוסטרליה המערבית
ראו גם

ליגת הקיסוס
הערות שוליים

↑  Go8, About the Go8
↑  Go8, Research Summary
↑  Go8, A report from London Economics
↑  Go8, A report from London Economics, The report
↑  Gavin Moodie, Types of Australian universities, University types, academia.com, 30 January 2012.
↑  Go8, The Group of Eight
↑  Go8, International
↑  Go8, Study@Go8, Go8’s ‘facts of distinction’ publication
↑  Go8, International, Go8 International Connections
↑  U15, International ,Hefei Statement.
↑  U15, International, Leiden Statement.
↑  U15, International, Shanghai Statement.
↑  U15, International, Tokyo Statemen.
↑  U15, International, Sorbonne Declaration.
↑  Go8, Go8 Members
| קבוצת השמונה (אוניברסיטאות באוסטרליה) |
| --- | --- | --- |
|  | אוניברסיטת אדלייד • אוניברסיטת אוסטרליה המערבית • אוניברסיטת מונש • אוניברסיטת מלבורן • אוניברסיטת ניו סאות' ויילס • אוניברסיטת סידני • אוניברסיטת קווינסלנד • האוניברסיטה הלאומית של אוסטרליה |  |
צונדאפ 750

| --- | --- |

 מידע כללי
 סוג:  דגם אופנוע 
 יצרן:  צונדאפ 
 משתמשים עיקריים:  ורמאכט 
 שנת ייצור:  1941 
 תקופת השימוש:  1941–1948 (כ־7 שנים) 
 מערכה מרכזית:  מלחמת העולם השנייה 
 יחידות שיוצרו:  18,695 
 מידע טכני
 אורך:  2,385 מ"מ 
 רוחב:  1,650 מ"מ 
 גובה:  1,010 מ"מ 
 משקל:  400 ק"ג 
 
צונדאפ 750 עם צוות קרב מלא בחזית המזרחית 1943
מבנה מאסיבי וקשיח בסכמת הצביעה הכללית
סירת צד אינטגראלית וזיווד לשדה הקרב בסכמת הצביעה של קורפוס אפריקה
דיפרנציאל מורכב על הגלגל האחורי לחלוקת הכוח בין הגלגל האחורי וגלגל סירת הצד
בורר הילוכים ידני
סכמת צביעה של חיל האוויר.
הדגמת כושר צליחה
צונדאפ 750 (Wehrmachtsgespann ,Zündapp KS 750-"צוות קרב") הוא דגם של אופנוע שטח צבאי מתוצרת חברת צונדאפ הגרמנית שפותח במיוחד עבור הצבא הגרמני בתקופת מלחמת העולם השנייה. לאופנוע היה דגם-אח זהה כמעט לחלוטין במכלולים הטכניים שלו מתוצרת חברת ב.מ.וו בשם BMW R 75. האופנוע הצבאי של חברת צונדאפ התאפיין בחיבור לסירת צד אינטגרלית, מובנית במקור, וכלל מספר מאפיינים המקובלים בכלי רכב בעלי ארבעה גלגלים אך ייחודיים לאופנועים וביניהם דיפרנציאל ננעל והילוך אחורי. הצבא הגרמני עשה שימוש באופנועים אלה בעיקר בקרבות שהתנהלו בצפון אפריקה ובחזית המזרחית באירופה אך גם ככלי עבודה בשירות חיל האוויר שלו.
היסטוריה

השימוש באופנועי שטח עם סירת-צד וכלי רכב תלת גלגליים, הוכיח את יעילותו בשימושים צבאיים כבר בתקופת מלחמת העולם הראשונה, בעיקר לצורכי סיור ושינוע מהיר של חיל רגלים, בשטחים קשי עבירות ובדרכים לא סלולות. בדרך כלל נעשה שימוש בכלי רכב שיוצרו למטרות אזרחיות ועברו הסבה לשימוש צבאי, כולל התקנה של כלי נשק. במסגרת הכנותיו ארוכות הטווח למלחמה עתידית פעל גם הצבא הגרמני לפיתוח יכולות בתחום זה.
כבר בשנת 1934 החלה חברת צונדאפ לקבל הזמנות ליצור אופנוע צבאי המותאם לנסיעה בשטח וכולל סירת צד אינטגרלית. בשנת 1937 חתמה החברה על חוזה עם הצבא לפיתוח ויצור אופנוע שטח כבד עם סירת צד מקורית. הדרישות שאופיינו בחוזה כללו:
כושר נשיאה של 500 ק"ג עבור שני חיילים רכובים, נשק ותחמושת וציוד נוסף כנדרש לשדה הקרב.
מהירות שיוט של 60 קמ"ש ומקסימלית 95 קמ"ש אך גם מהירות מינימלית של 4 קמ"ש כנדרש במצעדים צבאיים
צמיגי שטח בקוטר 16 אינץ' וברוחב 4.5 אינץ'
מרווח גחון מינימלי של 150 מ"מ בעומס מלא
כיסויי גלגלים במרווח מספיק להרכבת שרשראות לנסיעה בשלג
טווח נסיעה מינימלי ללא תדלוק של 350 ק"מ.
בתחילה נשקלה בחברה האפשרות להסב את דגם ה-600 שלה כך שיתאים לדרישות המכרז אך האפשרות נפסלה משהתברר כי יש צורך בחיזוק משמעותי של מכלולים רבים, ולמעשה עדיף לתכנן מחדש את האופנוע כולו.
בשנת 1939 נמסרו לצבא שני אבות הטיפוס הראשונים לצורך ניסויים. במהלך הקרבות בחזית המערבית נפלו בידי הצבא הגרמני אופנועי שלל בלגיים מדגם FN M12 והועברו לחברת צונדאפ לצורך בדיקה והערכה. החברה עשתה שימוש ברעיונות שיושמו באופנועי השלל בעיקר בכל הקשור בסירת הצד. עד מרץ 1941 נמסרו לבדיקת הצבא 5 אבות טיפוס נוספים ביחד עם אלה שפיתחה במקביל חברת ב.מ.וו. ביצועי האופנועים של צונדאפ נמצאו כעדיפים אך למרות זאת סירבה ב.מ.וו לשנות את העיצוב המקורי שלה. בחודש יוני אותה שנה החל היצור הסדרתי של האופנועים על ידי שתי החברות, כאשר כ-70% מהמכלולים היו משותפים על מנת להבטיח הספקה תקינה וזמינות של חלקי חילוף. בעיקר מדובר היה על מכלולי גל ההינע עם הדיפרנציאל הננעל פרי פיתוחם של בארט ושלייכר (Hubert Barth, Rudolf Schleicher)
מכלולים מכנים > מנוע

בנזין ארבע פעימות מקורר אוויר, בן שני צילינדרים בנפח 751 סמ"ק, הממוקמים בזווית של 170 מעלות (V כמעט שטוח לחלוטין) וזאת על מנת להגדיל את מרווח הגחון. ביצועי המנוע לא תוכננו להשגת מהירות סופית גבוהה במיוחד, וההספק עמד על כ-26 כוחות סוס ב 4000 סל"ד. לעומת זאת, המומנט היה גבוה במיוחד כ-5 קג"מ והושג כבר בסל"ד נמוך מאוד של 2650. ראש המנוע עשוי אלומיניום והוא בעל שטח רחב של צלעות קירור. גל הארכובה עוצב להשגת אורך חיים ממושך ולהקטנת סכנת שבר. גל הזיזים ומשאבת השמן הונעו באמצעות תמסורת מגל הארכובה. הנעת המנוע התבצעה באמצעות רגלית (קיק סטרטר).
מכלולים מכנים > תיבת הילוכים והינע אחורי

תיבת ההילוכים הייתה בת 4 מהירויות ובנוסף הילוך שטח והילוך אחורי. את ההילוכים הקדמיים ניתן לשלב באמצעות מנוף רגל או באמצעות ידית. גלגלי השיניים בתיבת ההילוכים היו מסוג שן ישרה (Spur). המצמד הוא מסוג דיסק כפול יבש.
בשל המומנט הגבוה שמפיק המנוע ניתן להתחיל בנסיעה על כביש בהילוך שני ורק בשטח או בשיפועים קיצוניים יש צורך בשילוב ההילוך הראשון. להלן המהירות המקסימלית בהילוכים השונים:
| הילוך | כביש | שטח |
| --- | --- | --- |
| 1 | 18,5 | 3 עד 14 |
| 2 | 40 |  |
| 3 | 62 |  |
| 4 | 95 |  |
הכוח מתיבת ההילוכים מועבר באמצעות גל הינע לדיפרנציאל המורכב על הגלגל האחורי. הדיפרנציאל הננעל מפצל את הכוח באופן לא סימטרי כך ש-70% מועברים לגלגל האחורי של האופנוע ו-30% מועברים לגלגל בסירת הצד. חלוקת הכוח הבלתי סימטרית נועדה למנוע את הצורך בתיקוני היגוי בעת נסיעה בקו ישר.
מערכת הבלימה הורכבה מבלמי תוף הידראולים בקוטר שונה בגלגל האחורי ובגלגל סירת הצד וזאת על מנת להתגבר על הכוחות המופעלים על המבנה הבלתי סימטרי של האופנוע המחובר לסירה. הבלם הקדמי גם הוא מסוג תוף, הופעל באמצעות כבל המחובר לידית המורכבת על הכידון.
מכלולים מכנים > שילדה וסירת הצד

האופנוע נשען על שילדת צינורות משולשת. הצינורות עשויים מתכת בעובי 5 מ"מ בחתך אובלי. הגלגל הקדמי מחובר למזלג קפיצי בצורת טרפז. הגלגל האחורי מחובר לשלדה ללא שיכוך. על מנת להקל על הרוכבים מטלטולי הנסיעה צוידו המושבים בקפיצים מאסיביים מוגדלים כתחליף לבולם זעזועים בגלגל האחורי. סירת הצד מעוגנת לאופנוע באמצעות צינורות במבנה מלבני. גלגל הסירה נשען על זרוע גמישה המחוברת לציריית ההינע ובהמשך לדיפרנציאל. שיכוך תנודות הסירה מתבצע באמצעות בולמי זעזועים מסוג קפיצי עלה ומשען גומי קשיח.
נתונים כלליים

מכל הדלק מכיל 23 ליטר וצריכת הדלק נעה בין 7 ליטר ל-100 ק"מ על כביש ו-9 ליטר ויותר ל-100 ק"מ בשטח.
מהירות מקסימלית - 95 קמ"ש
מהירות מינימלית - 3 קמ"ש
זווית טיפוס מקסימלית - 45 מעלות
כושר צליחה במים - 42.5 ס"מ
משקל ריק - 420 ק"ג
משקל מרבי - 840 ק"ג
ניתן להתקין מערכת חימום בסירה ועבור הרוכב לפעולה במזג אוויר קיצוני.
בסך הכל יוצרו 18,695 אופנועים אשר סופקו בצבעים שונים עבור הזרועות השונות: לזרוע היבשה באפור כהה, לחיל האוויר בכחול שחור, ולקורפוס אפריקה בצבע בז' מדברי. בשלב מאוחר יותר של המלחמה סופקו כל האופנועים בצבע צהוב כהה.
אופנוע צונדאפ 750 עדיין מבוקש גם כיום כפריט לאספנים, בעיקר בשל הטכנולוגיה הייחודית המשולבת בו, והמבנה הקשיח במיוחד שלו. מחירו של אופנוע שמור יכול להגיע ל-35 אלף יורו.
פרס הווידאו קליפים של MTV לקליפ הטוב ביותר של אישה

| --- | --- |

 תיאור:  וידאו קליפים של נשים
 מדינה:  ארצות הברית
 הגוף המעניק:  MTV
 תקופת הפרס:  1984–2016 (כ־32 שנים)
 VMA website
פרס הווידאו קליפים של MTV לקליפ הטוב ביותר של אישה הוא אחד הפרסים הכלליים המוענקים מדי שנה במהלך טקסי פרסי הווידאו קליפים של MTV השנתיים. הפרס הוענק לראשונה בשנת 1984, תוך שבשנת 2007 חלוקת הפרס הייתה שונה מזו של שאר השנים בהן חולק הפרס. בשנת 2008 חזרו לחלק את הפרס במתכונת המקורית שלו, שלא כמו בשנת 2007. הקטגוריה הופסקה לקראת שנת 2017 והזוכה האחרונה הייתה ביונסה עם הקליפ של "Hold Up".
מדונה, טיילור סוויפט וביונסה הן הזוכות הגדולות ביותר, עם שלוש זכיות כל אחת, בעוד שמדונה מחזיקה בהכי הרבה מועמדויות בקטגוריה. ביונסה, קלי קלרקסון וליידי גאגא הן האמניות היחידות שזכו בפרס במשך שנתיים ברציפות.